joelniklaus/EU_Wikipedias huggingface dataset:
Jäkälätammiyökkönen

Jäkälätammiyökkönen (Dichonia aprilina) on tammimetsissä elävä yökköslaji. Siipien kärkiväli on 43-48 millimetriä. Laji on helppo tuntea etusiipien keväänvihreästä pohjaväristä vaaleine kuvioineen, jonka avulla se sulautuu hyvin ympäristöön levätessään jäkälien peittämällä puunrungolla. Aikuinen lentää syyskuusta lokakuuhun Etelä-Suomessa. Jäkälätammiyökkösen toukka on 35-45 millimetriä pitkä ja elää tammella toukokuusta kesäkuuhun. Aluksi toukka on silmuissa, sitten kukissa ja lopulta lehdissä piiloutuen päiväsaikaan kaarnanrakosiin.

Lähteet

Aiheesta muualla 

UniProt, Taxonomy: Dichonia aprilina 

Tarhayökköset
Alipainehoito

Alipainehoito on haavanhoitomuoto, jossa haavaan kohdistetaan jatkuva tai jaksoittainen 75-125 mmHg (125-150 mbar) alipaine, yleensä huokoisen vaahtomuovipalan kautta. Vakuumi nopeuttaa haavan paranemista sekä vähentää arpeutumista. Hoidon tarkasta mekanismista ei olla vielä varmoja, mutta tehon uskotaan perustuvan parantuneeseen verenkiertoon sekä siihen, että haavasta ulostuleva kudosneste puhdistaa haavaa bakteereista.

Hoitoa käytetään akuutteihin ja kroonisiin haavoihin, sekä palovammoihin. Esimerkiksi diabetekseen liittyvien alaraajahaavaumiin on saatu hoidolla joissakin tapauksissa apua, vaikkakin tulokset ovat jossain määrin ristiriitaisia.

Hoito on yleistynyt mm. USA:ssa 1990-2000 luvuilla.

Katso myös 
 Happihoito
 Ylipainehappihoito

Aiheesta muualla 
Tiivistelmä alipainehoidosta
Artikkeli kannettavasta alipainehoitolaitteesta

Lääketieteelliset_hoidot
Lääketieteelliset_instrumentit
Rachael Hip-Flores

Rachael Hip-Flores on yhdysvaltalainen näyttelijä. Hän esittää internetissä julkaistussa Anyone But Me -televisiosarjassa (2008–) päähenkilö Vivian McMillania, lesboa, joka rakastuu hyvään ystäväänsä Aster Gastoniin ja ryhtyy tämän kanssa salasuhteeseen.

Lähteet

Aiheesta muualla 
 
 Näyttelijöiden esittely Anyone But Men verkkosivuilla

Yhdysvaltalaiset näyttelijät
Syntymävuosi puuttuu
Elävät henkilöt
Algonkin-kansat

Algonkin-kansat ovat intiaaniheimoja, jotka puhuvat algonkin-kieliä. Näihin kuuluu Kanadassa elävän algonkin- eli anishinabe-heimon lisäksi useita muita kansoja. Algonkin-kansat luetaan niin sanottuihin amerintiaaneihin. Tunnettuja algonkinkansoja ovat ja olivat muun muassa creet, micmacit, ojibwat, pequotit, moheganit, powhatanit, arapahot, mustajalat ja cheyennet. Alkujaan algonkinit elivät koillisella metsäalueella ja subarktisella alueella, mutta myöhemmin heitä muutti suurille tasangoille.

Lähteet

Aiheesta muualla 
 Language Family Trees: Algonquian Lewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International.

Pohjois-Amerikan alkuperäiskansat
Francis Octavius Grenfell

Francis Octavius Grenfell (1880-1915) oli englantilainen sotilas, joka kaatui ensimmäisessä maailmansodassa Flandersissa. Sotilasarvoltaan hän oli kapteeni, ja palveli 9th Lancers rykmentissä.

Grenfell liittyi armeijaan vuonna 1899, ja palveli Egyptissä, Buurisodassa ja Intiassa. Ensimmäisen maailmansodan puhjetessa hänet lähetettiin Ranskaan ja sieltä Belgiaan. Elokuussa 1914 Grenfell meni pienen vapaaehtoisen miesjoukon kanssa pelastanmaan 119. kenttätykistöyksikön, joka oli jäämässä saksalaisten kynsiin. Tehtävä onnistui, mutta Grenfell haavoittui vaikeasti. Hänet vietiin ranskalaisten nunnien hoitoon luostarin sairaalaan. Grenfell palkittiin kansainyhteisön korkeimmalla sotilasansiomitalilla, Viktorian ristillä. Grenfellin saama mitali on nykyisin Derbyn kaupunginmuseossa.

Grenfell parani ja palasi rintamalle yksikkönsä komentajana. Parin viikon päästä hän haavoittui vakavasti, ja hänet lähetettiin Englantiin hoitoon. Keväällä 1915 hän palasi jälleen rintamalle. Hänet lähetettiin Ypresiin, missä hän joutui saksalaisten kloriinikaasuhyökkäyken uhriksi 24. toukokuuta. Seuraavana päivänä hän joutui ammutuksi Ypresin ja Meninin välisellä tiellä.

Lähteet 

Brittiläiset ensimmäisessä maailmansodassa kaatuneet
Vuonna 1880 syntyneet
Vuonna 1915 kuolleet
Rottis

Rottis on vuonna 1986 ensi-iltansa saanut ruotsalainen animaatioelokuva, joka on tarkoitettu lähinnä varhaisnuorille opetusohjelmaksi. Se on saanut Mannerheimin lastensuojeluliiton suosituksen. Henkilöhahmoina ovat rotat ja siinä kerrotaan kahden nuoren rotan välinen rakkaustarina. Elokuvan piirrostyyli on todella yksityiskohtainen ja siinä on paljon lauluja.

Henkilöt 
Rottis – tarinan päähenkilö, teini-ikäinen poika, joka rakastuu Rosetta-nimiseen tyttöön.
Rosetta – kaunis tyttö, jonka kanssa Rottis alkaa seurustella.
Isä – Rottiksen isä, joka rakentaa kellarissa jotakin salaperäistä.
Äiti – Rottiksen äiti. Hän viettää suurimman osan ajastaan imuroiden.
Vaari – Rottiksen vaari. Hän käyskentelee talossa hokien "niin, niin" ja "voi niitä nuoria".
Pikkurotat – Rottiksella on useita sisaruksia, jotka kiusoittelevat ja mesoavat alvariinsa.
Neiti Plin – Rottiksen tiukka pianonsoitonopettaja, josta kukaan ei pidä.
Prätkäjengi – Rosetan ihannoimia rottia, jotka houkuttelevat hänet mukaan yökerhoon.
Edustaja Velmu – pölynimurikauppias, joka kaupittelee turboimuria.

Suomenkieliset ääninäyttelijät

Lähteet

Aiheesta muualla 
 
 
 
 Rottis Swedish Film Databasessa 

Ruotsalaiset animaatioelokuvat
Nuortenelokuvat
Vuoden 1986 ruotsalaiset elokuvat
Von Thronstahl

Von Thronstahl oli saksalainen elektronista musiikkia, martial industrialia, neoklassista ja neofolkia soittava yhtye, joka toimi vuosina 1995-2010.
Yhtyettä on pidetty fasistisena, ja yhtye onkin käyttänyt näkyvästi fasistisia symboleja, kuten mustaa aurinkoa. Teemoja Von Thronstahlin musiikissa ovat mm. katolilaisuus, sota ja eurooppalainen mytologia. Yhtyeen omien sanojen mukaan Von Thronstahlin päämääränä on "ilmentää eurooppalaista identiteettiä musiikin kautta". 

Tunnetuimpiin kappaleisiin kuuluvat punk-yhtyeiden coverit We Walked In Line (Joy Division) ja Saints Are Coming (the Skids), jotka on industrial-musiikin perinteiden mukaan käännetty yhtyeen omaa tematiikkaa palveleviksi.

Diskografia
1998 Sturmzeit (10" Vinyyli)
2000 Imperium Internum (CD) 
2001 E Pluribus Unum (CD) 
2001 Leipzig "Lichttaufe" 2000 (7" Vinyyli) 
2002 Re-Turn Your Revolt Into Style (CD-Boxi, rajoitettu 500 kopioon) 
2003 Bellum, Sacrum Bellum!? (CD) 
2004 Pessoa/Cioran (CD, rajoitettu 500 kopioon) 
2004 Split (rajoitettu 500 CD:n ja 300 vinyylin kopioon) 
2006 Mutter der Schmerzen (MCD) 
2007 Sacrificare (CD-Boxi / CD) 
2009 Germanium Metallicum (CD-Boxi / CD) 
2010 Conscriptvm (CD)
2011 Pan-European Christian Freedom Movement (Split  Spreu & Weizenin kanssa, rajoitettu 200 kopioon)
2012 Corona Imperialis (CD)
2012 Vivus Romae. Live in Rome 2007/08/09 (Live CD, rajoitettu 500 kopioon)

Lähteet

Aiheesta muualla

Von Thronstahlin virallinen kotisivu
Saksalaiset elektronisen musiikin yhtyeet
Saksalaiset industrial-yhtyeet
Worship Music

Worship Music on Anthraxin kymmenes studioalbumi. Alun perin albumi piti julkaista toukokuussa 2009. Myöhemmin julkaisupäiväksi varmistettiin 13. syyskuuta 2011. Albumin kappale ”Fight ’em ’til You Can’t” julkaistiin 23. kesäkuuta ilmaiseksi yhtyeen nettisivulla.

Albumi ylsi ensimmäisellä listaviikollaan Suomen virallisen listan sijalle 6.

Kappaleet

Arvostelut 
 Metacritic: 75/100
 About.com: 
 Allmusic: 
 The A.V. Club: B
 Nyt.fi: 
 Imperiumi.net: 
 Kaaoszine.fi: 7/10
 Metalliluola: 8/10
 Soundi:

Lähteet 

Anthraxin albumit
Vuoden 2011 albumit
Movin’ On (Commodores)

Movin' On on yhdysvaltalaisen soul-yhtye Commodoresin studioalbumi vuodelta 1975. Yhtyeen riveissä oli sittemmin menestyksellistä soolouraa tehnyt Lionel Richie.

Albumilta on julkaistu single Sweet Love, joka on ollut Billboardin U.S. Hot 100 -listalla sijalla #5 ja R&B-listalla sijalla #2.

Albumin ovat tuottaneet James Carmichael ja Commodores. Levy-yhtiö on Hollywoodissa toiminut Motown Record Corporation. Albumi onkin äänitetty ja miksattu Hollywoodissa Motownin studioilla.

Äänittäjänä, teknisenä johtajana ja Arp:n ohjelmoijana on toiminut Cal Harris ja albumin koordinaattorina Benjamin Ashburn.

Taiteellisena johtajana on toiminut Frank Mulvey ja kannen kuvan on tehnyt Peter Palombi. Takakannen valokuvan kuusimiehisestä yhtyeestä on ottanut Antonio Kratochvil.

Yhtyeen managerina on ollut Benjamin Ashburn & Associates, Inc., 200 West 135th Street, New York, New York 10030.

Albumin aikalaisarvio oli muun muassa MUSA-lehdessä. Sen mukaan Commodores oli Tamlan valovoimaisimpia soul-yhtyeitä. Yhtyeeltä oli ilmestynyt tätä ennen albumit Machine Gun ja Caught in the Act. Yhtye oli löytänyt oman funky-linjansa, jonka aineksia olivat vahva rytmipohja, kitarariffittely, puhallinsektio ja vahvat lauluosuudet. Albumin suosituimmiksi kappaleiksi arvioitiin nousevan "Mary, Mary" sekä "Get a Witness".

Kappaleet 

Commodores-yhtye on osallistunut kappaleiden sovitukseen.

 Sivu 1

 "Hold on" (Thomas McClary, Lionel Richie) – 3:16
 "Free" (Lionel Richie, Thomas McClary) – 3:54
 "Mary, Mary" (Milan Williams) – 4:08
 "Sweet Love" (Lionel Richie) – 6:31

 Sivu 2

 "(Can I) Get a Witness" (Walter Orange) – 5:01
 "Gimme My Mule" (Roland LaPread) – 5:05
 "Time" (William King, Thomas McClary) – 3:21
 "Cebu" (Thomas McClary) – 4:48

Albumin hidas kappale on Lionel Richien sooloilema "Sweet Love". Keskitempoisia ovat "Time" ja instrumentaali "Cebu".

Julkaisijat ovat Jobete Music Co., Inc. & Commodores Music Corp. (ASCAP).

Lähteet ja viitteet 

 Commodores LP Movin' On (Motown M6-848S1, 1975)

 

Vuoden 1975 albumit
Yhdysvaltalaiset soulalbumit
Sennarin sulttaanikunta

Sennarin sulttaanikunta () oli valtio nykyisen Sudanin alueella 1500-luvun alusta vuoteen 1821. Sennarin pääväestön muodostivat funjit. Sennarin sulttaanit hallitsivat suurta osaa Sudanin niloottisista alueista. Valtio kukistui lopulta Ottomaanien vallan alaisen Egyptin hyökkäyksessä, johon se sittemmin liitettiin.

Historia

Vähän ennen Sennarin egyptiläisvalloitusta kootun Funj kronikan mukaan funjien alkuperäiset asuinalueet sijaitsivat Sinisestä-Niilistä etelään Dar Fung-nimellä tunnetulla alueella. Vuonna 1772 Sennarissa käyneen tutkimusmatkaaja James Brucen mukaan paikalliset uskoivat polveutuvansa niloottisesta väestöstä, joka oli perustanut kuningaskunnan Valkoisen-Niilin varteen 600-luvulla. Luotettavia historiallisia lähteitä Sennarin sulttaanikunnan ensimmäisistä vaiheista ei ole. Todennäköistä on että funjit tulivat Sennarin alueelle etelästä Alwan kuningaskunnan romahdettua, mikä veti alueelle myös arabeja. Funjien tiedetään voittaneen arabit taistelussa vuonna 1504. Juutalainen David Reubeni, joka oli oman kertomuksensa mukaan kulkenut Sennarin alueella karavaanin mukana vuonna 1524, kertoi sulttaani Amara Dunkasista joka hallitsi muiden alueiden ohella Sennaria. Sennar oli jo tuolloin tärkeä kauppakeskus, mutta Reubenin mukaan sulttaani itse asui kaupungista etelään, ehkä siirrettävässä telttaleirissä. Reubenin mukaan Dunkas oli muslimi. Sennarin sulttaanien valta perustui ratsuväkeen, jonka avulla he pystyivät tehokkaasti verottamaan alueensa paimentolaisia. He pitivät hallussaan myös tärkeitä karavaanireittejä Punaisenmeren satamiin ja Egyptiin, jonne kuljetettiin esimerkiksi norsunluuta ja kultaa. Sennarin sulttaanikunta oli loistonsa huipulla sulttaani Badi II:n valtakaudella 1644–80. Valtakunta laajeni ja vääräuskoisia nubia otettiin orjiksi ja heitä asutettiin Sennaria ympäröiviin kyliin orja-armeijan tarpeisiin. 1700-luvulla alueen läpi alkoi myös kulkea Länsi-Afrikasta tulevia pyhiinvaeltajia ja Sennarin kaupunki kasvoi merkittävästi.

1700-luvulla Sennar kävi lukuisia sotia Etiopiaa vastaan, mutta sodankäynti ei johtanut merkittäviin muutoksiin. Se menetti myös joitakin läntisiä alueitaan laajenevalle Darfurin sulttaanikunnalle. Badi IV oli sulttaanikunnan viimeinen tehokas hallitsija ja hänen kuolemansa jälkeen vuonna 1762 alue hajosi Hamajeina tunnettujen vanhojen sotilassukujen käsiin. Sulttaanikunnan hallintokeskus siirtyi 1700-luvun puolivälin jälkeen Sennarista Shendin kaupunkiin Sennarin olosuhteiden kaoottisuuden takia. Egyptiläisten joukkojen hyökätessä Sennariin ne kohtasivat vain vähäistä vastarintaa.

Lähteet

Viitteet

Afrikan entiset monarkiat
Sudanin historia
Seulonnan keskeiset artikkelit
David Gates

David Gates (s. 11. joulukuuta 1940) on yhdysvaltalainen laulaja, lauluntekijä ja multi-instrumentalisti.

Gates tuli tunnetuksi 1970-luvulla Bread-yhtyeen johtajana, pääsolistina ja suurimpien hittien säveltäjänä. Näitä ovat muun muassa ”If”, ”Make It with You”, ”Guitar Man” sekä ”Everything I Own”, josta ovat tehneet oman versionsa muun muassa Ken Boothe, Boy George, Nicole Scherzinger, UB 40 ja Edison Lighthouse. Vuoden 1971 ”If”-laulun on levyttänyt pari sataa artistia.

Lähteet 

Yhdysvaltalaiset laulaja-lauluntekijät
Vuonna 1940 syntyneet
Elävät henkilöt
Desoksipipradroli

Desoksipipradroli eli  2-difenyylimetyylipiperidiini (2-DPMP) on aine, joka toimii noradrenaliinin ja dopamiinin takaisinoton estäjänä (NDRI) ehkäisemällä NET:n (norepinephrine transporter) ja DAT:n (dopamine active transporter) toiminnan.

Rakenne 
Desoksipipradroli muistuttaa rakenteeltaan läheisesti metyylifenidaattia ja pipradrolia, myös farmakologiset vaikutukset ovat näillä kolmella piperidiinillä samankaltaisia. Näistä kolmesta desoksipipradrolilla on pisin puoliintumisaika, sillä se on hyvin rasvaliukoinen molekyyli, jolta puuttuvat pooliset funktionaaliset ryhmät, joihin aineenvaihdunnan entsyymit yleensä tähtäävät.

Historia ja käyttö 

Desoksipipradrolin on kehittänyt lääkeyhtiö CIBA (nykyisin Novartis) 1950-luvulla narkolepsian ja tarkkaavaisuus- ja ylivilkkaushäiriön eli ADHD:n hoitoon, mutta sen käytöstä luovuttiin sitä muistuttavan metyylifenidaatin keksimisen jälkeen. Jotkut tahot uskovat, että desoksipipradroli voisi osoittautua ADHD:n hoidossa jopa jokseenkin toimivaksi, sillä eräät yksittäishenkilöt ovat ilmoittaneet kaipaavansa pitkäkestoisempia ADHD-lääkkeitä kuin nykyään käytössä olevat metyylifenidaatti ja dekstroamfetamiini. Desoksipipradrolia ei kuitenkaan tällä hetkellä määrätä lääkkeeksi.

Päihdekäyttö 

Lokakuussa 2010 desoksipipradroli nousi Suomessa uutislehtien otsikoihin kutsumanimellä Daisy. Ainetta oli esiintynyt huumausaineiden katukaupassa ja sitä oli ilmeisesti myyty "amfetamiinin kaltaisena" stimulanttina. Päihdekäytössä desoksipipradrolin suositeltu annosmäärä on n. 2–15 milligrammaa, joka on huomattavasti vähemmän kuin tavallisen katuamfetamiinin käyttöannokset. Käyttäjillä ei ollut selkeää tietoa aineen alkuperästä saatikka sen käyttömääristä, joten muutamia heistä päätyi tehohoitoon otettuaan yliannostuksen ainetta. Yliannostuksen saaneet olivat käyttäneet ainetta suonensisäisesti. Käyttäjiltä ovat pettäneet munuaiset ja sitä kautta muut sisäelimet. Poliisin mukaan Daisy aiheuttaa käyttäjissä psykoosia ja somaattisia vammoja.

Lähteet

Aiheesta muualla 
 PubChem: 2-diphenylmethylpiperidine 
 ChemBlink: 2-Diphenylmethylpiperidine 
 Tuhoisa Daisy-huume ehkä 50-luvun narkolepsialääkettä MTV 20.10.2010.

Piperidiinit
Piristeet
Dancepunk

Dancepunk on 1970-luvun loppupuolella syntynyt musiikin tyylilaji, joka on läheisesti yhteydessä postpunkin sekä uuden aallon musiikkiin.

Punk
Strateginen ilmapommitus

Strateginen ilmapommitus on sotastrategia, jonka tarkoitus on tuhota vihollisen kyky puolustautua esimerkiksi tuhoamalla sen maa- ja merivoimat. Pommituksiin voidaan käyttää strategisia pommikoneita, pitkän tai keskipitkän kantaman ohjuksia tai ydinaseistettuja hävittäjäpommikoneita. Hyökkäykset tehdään vihollisen voittamisen kannalta tärkeisiin kohteisiin.

Strategisia pommituksia suorittivat muun muassa Yhdistynyt kuningaskunta ja Yhdysvallat vuosina 1943–1945 Saksaa vastaan: britit yöpommituksina ja yhdysvaltalaiset päiväpommituksina. Brittien ajatus siirtyä yksittäisten kohteiden yöpommituksista kaupunkialueiden yöpommituksiin syntyi ajatuksesta, joka perustui tutkimuksiin yöpommitusten epätarkkuudesta. Kaupungeissa joka tapauksissa aiheutuvan tuhon, myös siviilituhojen, uskottiin vaikuttavan saksalaisten yleiseen tahtoon taistella toinen maailmansota loppuun rauhaan taipumalla jo ennen miehitystä. Siviilikohteiden massapommittaminen tarkoituksella voi osoittautua sotarikokseksi.

Strategisten pommitusten vastakohta on taktinen pommitus, jonka tarkoituksena yleensä on tukea kaukotykistönä maavoimien toimintaa. Yksi tällainen malli on liittynyt salamasotaan, siihen, että ylivoimainen Luftwaffe käytti muun muassa Junkers Ju 87 -syöksypommittajia kohteiden tuhoamiseen puolustajan syvyydessä auttaen panssarijoukkoja läpäisemään nopeasti rintama.

Katso myös
Douhetismi
Mattopommitus
Terroripommitus
Totaalinen sodankäynti

Lähteet 

Sodankäynnin strategia
Lentopommitukset

de:Luftkrieg#Strategische Bombardements
Celador

Celador on maailmanlaajuinen tuotantoyhtiö, joka aloitti toimintansa itsenäisenä tuotantoyhtiönä vuonna 1983. Se on tuottanut useita suosittuja viihdeohjelmia, joista tunnetuin on Haluatko miljonääriksi?, ja yhteistyössä tuottettu elokuva Slummien miljonääri.

Yhtiön puheenjohtaja on Paul Smith. Rob Davis omistaa osuuden yrityksestä.

Vuonna 2006 Celador tarjosi Haluatko miljonääriksi? -ohjelman myytäväksi. Sen osti 2waytraffic seuraavana vuonna. Samalla 2waytraffic osti Celadorin.

Vuonna 2004 Celador ryhtyi oikeustoimenpiteisiin Disneytä vastaan väittämällä, että Disney ei ollut maksanut voittojaan. Valamiesoikeudenkäynnissä  Los Angelessa kesäkuussa 2010 tuomaristo myönsi Celadorille 269 miljoonaa dollaria vahingonkorvauksia siitä, ettei ollut saanut osaansa voitoista.

TV-tuotanto

All About Me
The Detectives
You Are What You Eat
It's Been a Bad Week 
The Hypnotic World
National Lottery
Commercial Breakdown (Hauskat mainospätkät)
Talking Telephone Numbers
Winning Lines

Elokuvatuotanto

Dirty Pretty Things (2002)
Separate Lies (2005)
The Descent (2006)
Slummien miljonääri (2009)
The Descent Part 2 (2009)
The Scouting Book for Boys (2010)

Aiheesta muualla
Celadorin internet-sivut
Celador Productions
Celador Films

Tuotantoyhtiöt
Käsi- ja taideteollisuusliitto Taito

Käsi- ja taideteollisuusliitto Taito ry (Taitoliitto) ja alueelliset taitoyhdistykset muodostavat valtakunnallisen kaksikielisen palvelu- ja asiantuntijajärjestön Taitojärjestön. Vuonna 1913 perustettu Käsi- ja taideteollisuusliitto Taito ry hoitaa järjestön yhteisiä asioita, toimialan kehittämistä ja viestintää sekä kotimaisia ja kansainvälisiä yhteyksiä. Liiton julkaisema Taito-lehti on ilmestynyt yhtäjaksoisesti jo vuodesta 1907.

Koko maassa toimivan järjestön verkostoon kuuluu 17 käsi- ja taideteollisuusyhdistystä ja niiden noin 100 kiinteää toimipaikkaa. Järjestö on merkittävä työllistäjä. Sen palveluksessa on noin 200 vakinaista toimihenkilöä, ja lisäksi työssä on mukana projektihenkilöstöä, kurssiopettajia, työllistämisvaroin palkattuja ja harjoittelijoita.

Vuosilukuja 
 1904 ensimmäinen käsi- ja taideteollisuusliike (Kotiteollisuus Oy / Kuopion seudun kty)
 1906 ensimmäinen käsi- ja taideteollisuusyhdistys (Varkauden seudun kty)
 1907 TAITO-lehti Käsiteollisuus-nimisenä
 1913 Käsi- ja taideteollisuusliitto
 1944 ensimmäinen käsityökeskus (vanhin toiminnassa oleva: Joensuun käsityökeskus, Pohjois-Karjalan kty)
 1965 Käsi- ja taideteollisuuden edistämissäätiö
 1986 ensimmäinen käsi- ja taideteollisuuskeskus (Verkaranta, Pirkanmaan kty)
 1989 ensimmäiset lasten käsityökoulut (Etelä-Pohjanmaan kty ja Nylands hantverk rf)
 1997 yrittäjille suunnattu verkkopalvelu Taitoverkko

Vuoden käsityötekniikka 
Taitoliitto on vuodesta 2017 valinnut vuosittain käsityötekniikan jota se on nostanut esille.
 2017 makramee
 2018 kirjonta
 2019 kudonta
 2020 vuoleminen
 2021 Parsittu ja paikattu 
 2022 värjäys luonnonväreillä

Lähteet

Aiheesta muualla 

Käsi- ja taideteollisuusliiton kotisivut

Suomalaiset järjestöt
Neuvontajärjestöt
Elinkeinoelämän järjestöt
James Bailey

James L. Bailey (s. 21. toukokuuta 1957, Dublin, Georgia) on yhdysvaltalainen entinen koripalloilija.

Ura 
Bailey pelasi yliopistokoripalloa Rutgersin yliopistossa vuosina 1975–1979. Hän osallistui NBA:n vuoden 1979 varaustilaisuuteen, jossa Seattle SuperSonics varasi hänet tilaisuuden kuudentena pelaajana. Bailey aloitti NBA-uransa myös samassa seurassa. Hän edusti seuraa marraskuuhun 1981 asti, jonka jälkeen hänet kaupattiin New Jersey Netsille. Bailey edusti seuraa loppukauden ja pelasi osan seuraavasta kaudesta seurassa, kunnes hänet myytiin marraskuussa 1982 Houston Rocketsille. Hän pelasi Houstonissa uransa tilastollisesti parasta kauttaan, sillä hän teki kaudella 1982–1983 seuran paidassa 14,1 pistettä ottelua kohden. Bailey pelasi seurassa myös seuraavan kauden, mutta lokakuussa 1984 hänet kaupattiin San Antonio Spursille. Lähes kolme viikkoa tämän jälkeen Spurs myi hänet edelleen New York Knicksille, jossa hän pelasi kauden 1986–1987.

Kauden jälkeen hänet myytiin Cleveland Cavaliersille, joka myi Baileyn oikeudet edelleen Phoenix Sunsille. Hän pelasi uransa viimeisen NBA-kauden myös Sunsissa. NBA:n jälkeen Bailey pelasi Italiassa Scala Veronassa. Hän edusti seuraa koko kauden 1988–1989 sekä yhdeksän pelin ajan kaudella 1989–1990. Tämän jälkeen Bailey pelasi Fabriano Basketissa kolme peliä kaudella 1990–1991.

Lähteet

Aiheesta muualla 
NBA:n pelaajaprofiili 
Basketball-Referencen pelaajaprofiili 
Lega Basket Serie A:n pelaajaprofiili 

Yhdysvaltalaiset koripalloilijat
Vuonna 1957 syntyneet
Elävät henkilöt
Kyrie Irving

Kyrie Andrew Irving (s. 23. maaliskuuta 1992 Melbourne) on australialais-yhdysvaltalainen koripalloilija, joka edustaa NBA-joukkue Brooklyn Netsiä.

Ura 
Irving pelasi lukiokoripalloa St. Patrick High Schoolissa. Hän edusti Yhdysvaltoja Nike Hoop Summitissa vuonna 2010, minkä lisäksi hän voitti Amerikan-mestaruuskilpailuissa kultaa samana vuonna. Kauden 2010−2011 Irving pelasi yliopistokoripalloa Duken yliopistossa. Hän pelasi koko kaudella vain 11 ottelua 37:stä oikeassa isovarpaassa olleen vakavan nivelvamman takia. Irving pelasi ainoan kautensa yliopistossa 17,4 pisteen, 5,1 syötön ja 3,8 levypallon keskiarvoilla. Kauden jälkeen hän ilmoitti menevänsä vuoden 2011 NBA:n varaustilaisuuteen. Loukkaantumisesta ja vajaaksi jääneestä kaudesta huolimatta Irvingia pidettiin koko varaustilaisuuden parhaana pelaajana ja Cleveland Cavaliers varasikin hänet koko varaustilaisuuden ensimmäisenä pelaajana.

Maaliskuussa 2015 Irving heitti jatkoajalle venyneessä ottelussa San Antonio Spursia vastaan oman ennätyksensä ja Cavaliersin piste-ennätyksen, 57 pistettä.

Vuonna 2016 Irving juhli Cavaliersissa sen historian ensimmäistä NBA-mestaruutta. Hän pelasi kauden aikana 53 runkosarjaottelua ja 21 pudotuspeliä, kaikki avauskokoonpanossa ja reippaasti yli 30 minuutin ottelukohtaisella peliajalla. Hän teki tuolla kaudella ottelua kohden pisteitä runkosarjassa 19,6 ja pudotuspeleissä 25,2. Seuraavalla kaudella hän ylsi pistekeskiarvoon 25,2 runkosarjassa ja 25,9 pudotuspeleissä. Kesällä 2017 hän siirtyi Boston Celticsiin ja kesällä 2019 Brooklyn Netsiin.

Maajoukkue 

Espanjan MM-kilpailuissa 2014 Irving kuului Yhdysvaltain kultajoukkueeseen. Hänet valittiin turnauksen arvokkaimmaksi pelaajaksi ja turnauksen tähdistöviisikkoon.

Kesäkuussa 2016 Irving valittiin Yhdysvaltain olympiajoukkueeseen Rio de Janeiroon, missä maa voitti kultaa.

Näkemyksiä 
Helmikuussa 2017 Irving totesi, että maa on litteä. Podcast-haastattelussa hän totesi: "Tämä ei ole edes salaliittoteoria ... Maa on tasainen. Maa on tasainen.

Myöhemmässä haastattelussa hän oli vähemmän voimakas puolustamaan litteää maapalloa kannustamalla ihmisiä "tekemään oman tutkimuksensa" aiheeseen. Syyskuussa 2017 Irving kiisti nämä väitteet ja sanoi, että media ymmärsi väärin, kun hän  vaan laski leikkiä. Irving totesi myös, että hän uskoo edelleen salaliittoteorioihin, kuten ajatukseen siitä, että Federal Reserve olisi John F. Kennedyn murhan takana ja että CIA yritti tappaa Bob Marleyn.

Lähteet

Aiheesta muualla 

NBA:n pelaajaprofiili 
ESPN:n pelaajaprofiili 

Yhdysvaltalaiset koripalloilijat
Australialaiset koripalloilijat
Yhdysvaltalaiset olympiavoittajat
Vuonna 1992 syntyneet
Elävät henkilöt
Salaliittoteoreetikot
Jahvetti Kaitala

Jahvetti (Jafet) Kaitala (13. huhtikuuta 1750 Lammi – 17. marraskuuta 1823 Lammi) oli suomalainen talollinen ja valtiopäivämies.   

Kaitalan vanhemmat olivat talollisen poika Mikko Jaakonpoika ja Kerttu Henrikintytär. Hän perusti noin vuonna 1780 Kaitala-nimisen uudistilan, jonka menestyksellisestä suoviljelyksestä sai Ruotsin isänmaalliselta seuralta mitalin. Hän toimi sekä seurakunnan luottamustehtävissä että edustajana Norrköpingin valtiopäivillä vuonna 1800. Hän kuului myös  Hämeen ja Uudenmaan talonpoikien edustajana Suomen lähetyskuntaan, joka kävi 1808 Pietarissa. Kaitalan ensimmäinen puoliso oli vuodesta 1776 Maria Juhontytär (k. 1808) ja toinen vuodesta 1809 Liisa Aleksanterintytär (k. 1836), joka oli talollinen Tuomas Jutilan leski.

Tunnustukset 
  Venäjän keisari Aleksanteri I:n myöntämä Lähetyskunnan mitali, Pyhän Aleksanteri Nevskin ritarikunnan nauhalla varustettu kunniamerkki.
Ruotsin Kuninkaallisen isänmaallisen seuran mitalin (tunnustus myönnettiin ansiokkaasta suoviljelyksestä)

Lähteet

Aiheesta muualla 
https://digi.kansalliskirjasto.fi/aikakausi/binding/499170/articles/2580703 Artikkelimaininta (Jafet Kaitalasta) Viitattu 24.10.2020.
http://runeberg.org/kyfihist/0578.html Runeberg maininta Jafet Kaitalasta Suomen lähetyskunnassa Viitattu 24.10.2020.
Papunen, Lammi. Suomenmaa 4, (s. 294-295). Jäsen lähetystössä, joka kävi Venäjän keisarin puheilla Pietarissa Viitattu 24.10.2020.
Mårtensson, Förteckning över Bondeståndets ledamöter vid riksdagarna 1710-1800 (s. 191). Kaitala valtiopäivämiehenä Viitattu 24.10.2020.

Ruotsin talonpoikaissäädyn valtiopäivämiehet
 Suomalaiset maanviljelijät
Suomalaiset uudisraivaajat
Lammi
Vuonna 1750 syntyneet
Vuonna 1823 kuolleet
Suomen lähetyskunta 1808
Se alkoi omenasta

Se alkoi omenasta  on Teuvo Tulion ja Esko Töyrin ohjaama suomalainen elokuva vuodelta 1962.

Elokuvan oli tarkoitus kertoa aikansa kohujuorusta, Slioorin ja kaupunginjohtaja Erik von Frenckellin suhteesta, mutta melodraamaksi luonnehdittu elokuva kutistui runsaan puolen tunnin mittaiseksi tyngäksi Tabe Slioorin oikuttelujen takia. Tulion ohjaamia kohtauksia täydennettiin myöhemmin Esko Töyrin ohjaamilla lisäkohtauksilla, joissa kuvaussihteeri Tuija Halonen pääsi korvaamaan oikeaa Tabea.

Ennakkokohun jälkeen elokuva sivuutettiin lehdistössä pilkallisesti tai kokonaan vaikenemalla. Muun muassa Nya Pressenin nimimerkki B.P. ihmetteli, pitäisikö elokuvalle itkeä vai nauraa. Suomen Sosialidemokraatin nimimerkki E.S. totesi, että "nauramme mielellämme – mutta mille sitten nauramme?" Kritiikissä todetaan kuitenkin, että elokuva on omintakeisuudessaan kiinnostava torso.
 
Elokuvan esittäminen kiellettiin kahdesti, mutta korkein hallinto-oikeus antoi kuitenkin esitysluvan, kun loppupuolelta poistettiin pääparin sänkyynmenojakso. Ensi-illan jälkeen elokuvaa on esitetty 2000-luvulla muutaman kerran televisiossa. Suomen elokuva-arkiston kokoelmissa ei ole Se alkoi omenasta -elokuvan käsikirjoitusta.

Elokuvaa toisintaa Armand Lohikosken saman tien ohjaama Taape tähtenä, jota on kritiikissä sanottu julkean kostonhimoiseksi satiiriksi.

Kaupunginjohtaja Erik von Frenckell esiintyi fiktiivisenä elokuvahahmona vielä kerran myöhemminkin; kyseessä oli Tuija-Maija Niskasen vuonna 1981 ohjaama elokuva Jäähyväiset (Avskedet), joka pohjautui von Frenckellin tyttären Vivica Bandlerin lapsuuden ja nuoruuden kokemuksiin.

Näyttelijät

Lähteet

Aiheesta muualla 

 Korkeimman oikeuden Se alkoi omenasta -ennakkoratkaisu (KKO 1967-II-74)

Suomalaiset mustavalkoelokuvat
Vuoden 1962 suomalaiset elokuvat
Teuvo Tulion ohjaamat elokuvat
Melodraamat
Suomalaiset lyhytelokuvat
Turkuseura

Turkuseura () on vuonna 1957 perustettu turkulainen kotiseutuyhdistys. Se toimii 15 turkulaisen kaupunginosaseuran kattojärjestönä, harjoittaa ja tukee Turkua koskevaa tallennus-, tutkimus- ja julkaisutoimintaa ja järjestää esitelmiä, juhlia, näyttelyitä ja retkiä. Sen tavoitteena on vaalia Turun perinteitä ja murretta, pyrkiä syventämään Turun asukkaiden kotiseuduntuntemusta ja lisätä heidän kiintymystä kotiseutua kohtaan. Yhdistys tekee myös aloitteita kaupungin matkailun edistämiseksi ja pyrkii tekemään kaupunkia ja turkulaisuutta tunnetuksi. Yhdistys on virallisesti kaksikielinen. 

Seuralla on noin 2 200 jäsentä, jotka voivat osallistua seuran toimintaan erilaisten jaostojen kautta. Yhdistyksen toiminta on keskittynyt niin sanotun Förituvan ympärille, jossa sijaitsee yhdistyksen toimisto ja kokoustilat sekä Föripuoti-kauppa. Yhdistyksen toimihenkilöihin kuuluvat toiminnanjohtaja, järjestösihteeri sekä toimistoapulainen.

Kaupunginosaseurat 
Turkuseuran piirissä toimivat tai ovat toimineet myös seuraavat kaupunginosayhdistykset:

 Asukasyhdistys Kerttuli ry
 Halinen-Räntämäki ry
 Hirvensalo-seura ry
 Härkämäkiseura ry
 Kakskertaseura ry
 Keskikaupunkiseura Toispual jokke ry (läntinen keskusta)
 Keskikaupunkiseura Tälpual jokke ry (itäinen keskusta)
 Länsi-Turun Asukasyhdistys ry
 Martinrantaseura ry
 Meripuistoseura ry
 Nummenpakanseura ry
 Paattisten Seura ry
 Piispankatu – Biskopsgatan ry
 Portsa ry
 Pääskyvuoriseura ry
 Ruissaloyhdistys
 Runosmäkiseura ry
 Varissuoseura ry

Kulttuuriturkulainen 
Kulttuuriturkulainen on Turkuseuran vuosittain valitsema henkilö. Näin halutaan nostaa esiin turkulainen kulttuurialan vaikuttaja ja kiittää häntä panoksesta Turun taide- ja kulttuurielämässä. Kulttuuriturkulainen saa Turun päivänä Samppalinnan puistoon nimikyltillä varustetun nimikkopuun. Ensimmäinen kulttuuriturkulainen valittiin vuonna 2006.

 2006 Seppo Lahtinen
 2007 Aiju von Schöneman
 2008 Martti Parkkari
 2009 Matti Salminen
 2010 Harri Raitis
 2011 Tryggve Forssell
 2012 Reijo Mäki
 2013 Raija Lehmussaari
 2014 Mikko Kouki
 2015 Saara Ekström
 2016 Rauno Lahtinen
 2017 Karita Mattila
 2018 Matti Rag Paananen
 2019 Janina Berman
 2020 Kari J. Kettula
 2021 Erika Adamsson
 2022 Anni Nykänen
Lähde

Katso myös 
 Turun murre

Lähteet

Kirjallisuutta

Aiheesta muualla 
 Turkuseuran kotisivut

Turun kulttuuri
Kotiseutuyhdistykset
Aurora-mitalin saajat
Minä olen muistanut (Kaija Koon albumi)

Minä olen muistanut on Kaija Koon kokoelma-albumi vuodelta 2006.

Kappaleet

Lähteet

Aiheesta muualla 
 Minä olen muistanut discogs.com -sivustolla

Vuoden 2006 kokoelma-albumit
Kaija Koon albumit
Wager

Wager tarkoittaa seuraavia:

Sukunimi 
Eija Wager, suomalainen toimittaja ja tietokirjailija
Leif Wager (1922–2002), suomalainen näyttelijä ja laulaja
Lasse Wager (1896–1986), suomalainen oopperalaulaja, näyttelijä ja taidemaalari
Merit Wager (s. 1946), ruotsinsuomalainen kansalaisaktivisti ja kolumnisti
Odd Wager (1921–2017), professori
Walter Wager (1924–2004), yhdysvaltalainen jännityskirjailija
Henry Wager Halleck (1815–1972), yhdysvaltalainen upseeri

Etunimi 
Wager Swayne (1834–1902), Alabaman kuvernööri

Britannian kuninkaallinen laivasto 
 HMS Wager (1739), 28-tykkinen kuudennen luokan alus
 HMS Wager (1744), 20-tykkinen kuudennen luokan alus
 HMS Wager (R98), W-luokan hävittäjä.
Shaolinin 36. kammio

Shaolinin 36. kammio on Liu Chia-Liangin vuonna 1978 ohjaama hongkongilainen kung fu -elokuva. Se kertoo rauhaa rakastavasta Liu Yu-Te -nimisestä nuorukaisesta, joka alkaa janota kostoa mantshurialaisten joukkojen tapettua hänen perheensä. Hän liittyy Shaolinin kung fu -koulun oppilaisiin kehittyäkseen taistelulajien mestariksi. Elokuvalle tehtiin kaksi jatko-osaa.

Aiheesta muualla
 IMDb: Shaolinin 36. kammio

Kungfuelokuvat
Vuoden 1978 elokuvat
Hongkongilaiset elokuvat
Jill Valentine

Jill Valentine on kuvitteellinen hahmo Resident Evil -sarjan peleissä, elokuvissa ja kirjoissa.

Esiintymiset

Videopelit

Resident Evil
Jill esiintyy ensimmäistä kertaa vuonna 1996 julkaistussa pelissä Resident Evil, jossa hän on toinen pelattavista hahmoista. Vuonna 1998 Jill osallistuu S.T.A.R.S.-ryhmän Alpha-tiimin kanssa operaatioon Arklayn vuoristossa ja kohtaa salaperäisessä kartanossa kamalia hirviöitä ja vaarallisia ansoja.

Jillin toinen esiintyminen on Resident Evil 3: Nemesiksessä, jossa hän on toinen pelattavista hahmoista. Vuoden 1998 syksyllä Jill aikoo paeta viruksen aiheuttamaan kaaokseen joutuneesta Raccoon Citystä, mutta kohtaa ennennäkemättömän vaarallisen tuhoajan, Nemesiksen.

Resident Evil: The Umbrella Chroniclesissa Jill on pelattavana Resident Evil 3: Nemesikseen perustuvassa Raccoon’s Destruction -skenaariossa ja vuonna 2003 Chris Redfieldin kanssa suoritetussa hyökkäyksessä Umbrella-korporaation tukikohtaan Kaukasukselle.

Jillin rooli Resident Evil 5:n pääpelissä on melko vähäinen, mutta hän on pelattavana The Mercenaries -minipelissä sekä Lost in Nightmares ja Desperate Escape -lisäepisodeissa.

Jill esiintyy myös Resident Evil: The Mercenaries 3D:ssä ja Resident Evil: Revelationsissa.

Muut pelit 
Jill on mukana Capcomin kehittämissä taistelupeleissä Marvel vs. Capcom 2: New Age of Heroes ja Marvel vs. Capcom 3: Fate of Two Worlds, joista jälkimmäisessä esiintyy myös Resident Evil -hahmot Albert Wesker ja Chris Redfield.

Elokuvat 
Sienna Guilloryn esittämä Jill esiintyi valkokankaalla ensimmäistä kertaa toisessa Resident Evil -elokuvassa, Resident Evil: Apocalypsessa, jossa hänen roolinsa oli merkittävä. Hänen oli tarkoitus olla mukana Resident Evil: Tuhossa, mutta Guillorylla oli tuolloin muita töitä. Resident Evil: Afterlifessa Jill esiintyy vain hetken elokuvan lopussa, mutta hänen roolinsa Resident Evil: Retributionissa on merkittävämpi.

Kirjat 
Jill esiintyy S. D. Perryn kirjoittamissa romaaneissa Resident Evil: The Umbrella Conspiracy ja Resident Evil: Nemesis.

Lähteet

Aiheesta muualla 
Resident Evil Wiki 

Resident Evil -pelien henkilöhahmot
Kuvitteelliset poliisit
Kuvitteelliset sotilaat
Suomi-koulu

Suomi-koulu on  kielikoulu, jossa annetaan ulkosuomalaisille opetusta suomen kielessä ja kulttuurissa. Opetusta annetaan pääasiassa lapsille ja nuorille, joiden vanhemmista yleensä toinen tai molemmat ovat alkuperältään suomalaisia. Suomi-kouluja toimii 45 maassa, ja niissä opiskelee noin 4000 lasta ja nuorta. Lisäksi kouluissa on aikuisopiskelija- ja tenavaryhmiä. Keskimääräinen Suomi-koulun koko on n. 30 oppilasta, mutta on myös yli 100 oppilaan kouluja. Ensimmäiset Suomi-koulut perustettiin Kanadaan 1960-luvulla. Tämän jälkeen toiminta on levinnyt lähes kaikille mantereille. Lontoon lauantaikoulu oli ensimmäinen eurooppalainen Suomi-koulu. Se perustettiin vuonna 1972.

Koulujen ylläpito

Suomi-kouluja ylläpitävät tavallisesti koulujen vanhempainyhdistykset. Koulujen toimintaa tuetaan lisäksi Suomi-Seura ry:n tekemillä lahjoituksilla. Vuodesta 1976 lähtien Suomen valtio on tukenut Suomi-koulujen toimintaa harkinnanvaraisella avustuksella, joka on tarkoitettu 3–18-vuotiaiden oppilaiden opetukseen. Valtionavustuksen edellytyksenä on, että vähintään toinen oppilaan vanhemmista on syntyperältään suomalainen ja  tämän kriteerin täyttäviä oppilaita on vähintään kuusi kolmesta eri perheestä.

Opetuson  

Opetuksessa keskitytään suomen kielen ja kulttuurin opetukseen. Joskus opetukseen kuuluu myös Suomen maantietoa ja historiaa. Suomi-koulujen oppilaat asuvat perheineen ulkomailla. Suomi on useimmille toinen tai kolmas kieli. Opetusta suomen kielessä annetaan yleensä 2 tuntia viikossa. Tenavien kanssa leikitään, lauletaan ja loruillaan suomeksi, isompien oppilaiden kanssa luetaan, kirjoitetaan ja perehdytään kulttuuriin oppikirjojen avulla. 

Suomi-koulut tukevat kotiperuskoulun suorittajia. Joissakin Suomi-kouluissa on kansainvälisissä kouluissa IB-tutkintoa suorittavia oppilasryhmiä. Oppilas saa lukuvuoden päättyessä todistuksen suomen kielen taidosta. Joissakin maissa on mahdollista sisällyttää  arvosana suomen kielen taidosta myös paikallisen koulun todistukseen.

Suomi-koulut ja ulkosuomalaiset

Suomi-koulut on ulkosuomalaisten kohtaamispaikka, jossa on tilaisuus tavata maanmiehiä ja pitää yllä perinteitä. Suomi-koulut rohkaisevat ja motivoivat suomen kielen käyttöön ja auttavat lasten monikielisyyskasvatuksessa.

Luettelo Suomi-kouluista 2011

Katso myös
Maahanmuutto
Siirtolaisuus

Lähteet

Suomen kielipolitiikka
Suomalaiset oppilaitokset ulkomailla
Josef Mandelstam

Josef Mandelstam (18. toukokuuta 1846 Poltava – 15. helmikuuta 1911 Helsinki) oli venäjänjuutalainen oppinut, joka toimi Helsingin yliopiston venäjän kielen ja kirjallisuuden professorina vuosina 1897–1911.

Mandelstamin vanhemmat olivat kauppias Emeljan Mandelstam ja Anna Mandelstam. Hän pääsi ylioppilaaksi Harkovassa 1864 ja valmistui filosofian kandidaatiksi 1869 ja lisensiaatiksi 1874. Hän toimi opettajana lukioissa ja paašikouluissa vuosina 1870–1895 Orjolissa, Harkovassa ja Pietarissa. Hän sai 1877 kollegiasessorin, 1881 hovineuvoksen, 1885 kollegineuvoksen ja 1889 valtioneuvoksen arvonimet. Mandelstam oli Katarinainstituutin tarkastajana Pietarissa 1891–1897 ja Pietarin yliopiston vertailevan mytologian yksityisdosenttina 1895.

Vuonna 1897 Mandelstam sai professuurin Helsingistä ja asettui Suomeen, johon hän pian kotiutui. Vuonna 1907 hänet vihittiin Helsingin yliopiston kunniatohtoriksi. Juutalaissukuinen Mandelstam oli siinä määrin liberaali, että kuultuaan hänen luentonsa Vjatšeslav von Plehwe totesi, että Venäjällä tuollainen professori ei kauaa pysyisi virassa. Mandelstamin ympärille syntyi vuoden 1908 alussa huomiota herättänyt kohu: Hän oli arvostellut Hufvudstadsbladetissa jyrkin sanoin Uusi Suomi -lehden ja vanhasuomalaisten Venäjän-politiikkaa Suomen asemalle vahingolliseksi, minkä seurauksena vanhasuomalaisia tukeneet ylioppilaat järjestivät helmikuun alussa useita häirintämielenosoituksia hänen luennoillaan vaatien Mandelstamin eroa. Mandelstam ei kuitenkaan eronnut.

Josef Mandelstam oli naimisissa kolme kertaa:
 Varvara Kryloffin (k. 1896) kanssa 
 Vera Nikolajevna Sabellon (k. 1906) kanssa
 vuodesta 1907 Kerstin Sergeliuksen kanssa

Kirjailija Karin Mandelstam oli Josef Mandelstamin tytär tämän kolmannesta avioliitosta.

Julkaisut
 Svensk-rysk ordbok. Enligt uppdrag av kejserliga senaten för Finland. Utarbetad af J. Mandelstam och A. Igelström, Finska litteratursällskapet tr. 1905

Lähteet 

Venäläiset professorit
Keisarillisen Aleksanterin-Yliopiston professorit
Suomen venäläiset
Suomen juutalaiset
Vuonna 1846 syntyneet
Vuonna 1911 kuolleet
Saviniemen koulu

Saviniemen koulu on peruskoulun ala-aste Kouvolan Myllykoskella. Koulussa annetaan opetusta 1–6-luokkalaisille. Koulussa on noin 300 oppilasta. Koulun rehtori on Miia Ojalainen. Vuonna 2016 koulussa oli 204 oppilasta.

Koulu sijaitsee Myllykosken keskustan koillispuolella Saviniemessä Kotkan radan varrella. 
Koulun vieressä sijaitsee Saviniemen urheilukeskus, jossa on yleisurheilukenttä, KSOY Stadion -jalkapallostadion ja Saviniemen palloiluhalli.

Kouvolan uuden kouluverkkosuunnitelman mukaan kaikki Myllykosken nykyiset peruskoulut eli Saviniemen, Viialan ja Ummeljoen alakoulut sekä Myllykosken yhteiskoulun yläaste lakkautetaan ja tilalle rakennetaan uusi lähes 500 oppilaan yhtenäiskoulu.

Lähteet    
 Saviniemen koulu

Viitteet 

 
   
Kouvolan peruskoulut
Bernardo Sousa

Tomas Bernando Rodrigues Sousa (s. 16. toukokuuta 1987) on portugalilainen ralliautoilija. Hän aloitti ralliuransa vuonna 2006 Portugalin rallisarjoissa. Vuonna 2007 hän debytoi WRC-sarjassa Portugalin rallissa, jossa hän keskeytti. Vuonna 2008 Sousa kilpaili PWRC-sarjassa. Hän oli luokkansa toinen Akropolis-rallissa sijoittuen yhdeksänneksi sarjassa. Vuonna 2009 hän jatkoi sarjassa ollen sarjan kymmenes. Vuonna 2010 Sousa ajoi S2000 luokan Ford Fiestalla seitsemän kilpailua WRC-sarjassa saavuttamatta pisteitä. Vuonna 2011 Sousa saavutti uransa ensimmäisen WRC-luokan pisteensä ajamalla kymmenenneksi Jordanian rallissa. Samassa rallissa hän voitti oman luokkansa kilpailun. Sousan uran paras WRC-sijoitus on yhdeksäs tila Walesin rallista vuodelta 2009. Tuolloin pisteitä jaettiin vain kahdeksalle parhaalle. Sousa on myös kilpaillut yksittäisissä IRC-luokan kilpailuissa vuodesta 2006 lähtien.

Portugalilaiset ralliautoilijat
Vuonna 1987 syntyneet
Elävät henkilöt
Perniön Urheilijat

Perniön Urheilijat on Salon Perniössä toimiva vuonna 1940 perustettu urheiluseura. Seuran lajeihin kuuluvat hiihto, jalkapallo, koripallo, lentopallo ja yleisurheilu. Seura on keskittynyt pääasiassa junioritoimintaan. Menestystä seuralle on tullut parhaimmillaan nuorten SM-mitalien muodossa hiihdossa ja yleisurheilussa.

Koripallossa miesten edustusjoukkue pelaa kaudella 2020–2021 miesten I-divisioona B:ssä. Seuralle tarjottiin kaudelle 2015-2016 kaudelle paikkaa ylemmältä sarjatasolta, mutta se kieltäytyi mm. kustannussyistä.

Lähteet

Aiheesta muualla 
 Seuran kotisivut

Suomalaiset urheilun yleisseurat
Suomalaiset koripalloseurat
Salolaiset urheiluseurat
Perniö
Band-e Amir

Band-e Amir () on Afganistanissa Bamiyanin maakunnassa Hazarajatissa sijaitsevat kuusi tummansinistä järveä, joita erottavat toisistaan travertiiniesiintymien muodostamat luonnolliset padot. Järvialue on Afganistanin ensimmäinen kansallispuisto. Järvet sijaitsevat Keski-Afganistanin Hindukušvuoristossa noin 3 000 metrin korkeudessa, kuuluisien Bamiyanin buddhapatsaiden länsipuolella.

Lähteet 

Afganistanin järvet
Trolltunga

Trolltunga (suom. peikonkieli) on vuorenseinämästä ulkoneva kallionkieleke Skjeggedal-laakson yläpuolella, Oddan kunnassa, Norjassa. Kieleke on suosittu vaelluskohde ja paikallinen luonnonnähtävyys. Paikka sijaitsee Hardangerviddan kansallispuiston laidalla, ja lähellä on myös Ringedalsvatnet-järvi.

Katso myös 
 Kjerag
 Preikestolen

Lähteet

Aiheesta muualla 

Norjan vuoret
Odda
Ryan Murphy (jääkiekkoilija, 1993)

Ryan Murphy (s. 31. maaliskuuta 1993 Aurora, Ontario) on kanadalainen jääkiekkoilija, pelipaikaltaan puolustaja. Hän edustaa KHL-joukkue Salavat Julajev Ufaa. Carolina Hurricanes varasi Murphyn NHL:n varaustilaisuudessa 2011.

Pelaajaura
Murphy aloitti pelaajauransa 16-vuotiaana Kitchener Rangersissa. Ensimmäisellä kaudellaan hän teki 39 pistettä 62 ottelussa. Hänen silloinen pakkiparinsa John Moore varattiin Columbus Blue Jacketsiin vuonna 2009. Rangers eteni OHL:n pudotuspelien kolmannelle kierrokselle, ja Murphy keräsi sieltä upeasti 17 pistettä 20 ottelussa.

Toisella kaudellaan hän teki 26 maalia ja antoi peräti 53 maaliin johtanutta syöttöä, keräten 79 pistettä. Se saattoi hänet toiselle sijalle puolustajien pistepörssissä. Murphy nimettiin samalla kaudella myös All-Star-joukkueeseen.

Kesäkuussa 2011 NHL-seura Carolina Hurricanes varasi Murphyn numerolla 12. Ennen varaustilaisuutta NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista yhdeksänneksi parhaaksi. Carolinassa pelaa myös Murphyn entinen joukkuetoveri Jeff Skinner.

Tilastot

Lähteet

Viitteet

Kanadalaiset jääkiekkoilijat
Detroit Red Wingsin pelaajat
Carolina Hurricanesin varaamat pelaajat
Vuonna 1993 syntyneet
Elävät henkilöt
Claire Redfield

Claire Redfield on kuvitteellinen hahmo Resident Evil -peleissä, -elokuvissa ja -kirjoissa.

Esiintymiset

Videopelit

Resident Evil 
Claire esiintyy ensimmäistä kertaa vuonna 1998 julkaistussa Resident Evil 2:ssa, jossa hän on toinen pelattavista hahmoista. Vuonna 1998 Claire saapuu Raccoon Cityn etsimään veljeään Chrisiä ja huomaa zombien ottaneen kaupungin valtaansa. Lyöttäytyessään yhteen Leon S. Kennedyn kanssa he aloittavat sekä eloonjääneiden että pakotien etsinnän. Pelistä on tehty myös uusioversio, vuonna 2019 julkaistu Resident Evil 2. 

Resident Evil Code: Veronicassa Claire tunkeutuu Umbrella-korporaation päämajaan Pariisiin, mutta joutuu vangituksi Rockfort-saarelle. Virustartunnan iskiessä saarelle Claire lyöttäytyy yhteen melko lapsellisen Steve Burnsiden kanssa.

Resident Evil: The Darkside Chroniclesissa Claire esiintyy Resident Evil 2:een perustuvassa Memories of a Lost City -episodissa ja Code: Veronicaan perustuvassa Game of Oblivion -episodissa.

Claire esiintyy myös Resident Evil: The Mercenaries 3D:ssä ja Operation Raccoon Cityssä. Hahmolla on päärooli myös pelissä Resident Evil: Revelations 2.

Muut 
Clairella on pieni rooli Capcomin vuonna 1999 julkaisemassa lumilautailupelissä Trick’N Snowboarder. Myös Leon S. Kennedy ja zombiksi mutatoitunut poliisi esiintyvät pelissä.

Elokuvat 
Ali Larterin esittämä Claire esiintyi valkokankaalla ensimmäistä kertaa kolmannessa Resident Evil -elokuvassa Resident Evil: Tuho ja kolme vuotta myöhemmin Resident Evil: Afterlifessa. Larter palaa rooliin elokuvasarjan viimeisessä osassa Resident Evil: The Final Chapter. Claire esiintyy myös animaatioelokuvassa Resident Evil: Degeneration.

Kirjat 
Claire esiintyy S. D. Perryn kirjoittamissa romaaneissa Resident Evil: City of the Dead ja Resident Evil: Underworld.

Lähteet

Aiheesta muualla 
Resident Evil Wiki 

Resident Evil -pelien henkilöhahmot
Kuvitteelliset motoristit
Hayden Paddon

Hayden Paddon (s. 20. huhtikuuta 1987 Geraldine, Uusi-Seelanti) on uusiseelantilainen ralliautoilija. Hänen uransa toistaiseksi paras saavutus on PWRC-luokan maailmanmestaruus vuodelta 2011. 

Kaudella 2017 Paddon ajoi osan kauden soraralleista Hyundain tehdastallin kolmannella Hyundai i20 Coupe WRC:llä.

Ralliura
Paddon aloitti uransa 15-vuotiaana vuonna 2002, kilpaillen kotimaansa rallisarjoissa. Vuonna 2007 hän debytoi MM-sarjassa Uuden-Seelannin rallissa, jossa sijoittui vaatimattomasti 49:nneksi. Samana vuonna Paddon kilpaili PWRC-sarjassa. 

Vuosina 2008 ja 2009 Paddon ajoi kaksi kilpailua WRC-sarjassa parhaana tuloksena yhdeksäs sija Australian rallissa. Seuraavana vuonna hän kilpaili kaikkiaan kahdeksassa WRC-kilpailussa saavuttamatta pisteitä. Vuonna 2011 Paddon saavutti uransa ensimmäiset pisteet WRC-sarjassa ajamalla yhdeksänneksi Argentiinan rallissa. Lisäksi hän voitti oman luokkansa kilpailut Portugalin rallissa sekä Argentiinassa, ja lopulta kruunattin PWRC-luokan maailmanmestariksi kauden päätteeksi. Seuraavaksi kaudeksi Paddon siirtyi luokkaa ylemmäs, SWRC-sarjaan.

Paddonin paras sijoitus MM-tasolla on voitto vuoden 2016 Argentiinan rallissa.

Aiheesta muualla 
 Profiili eWRC-sivustolla 

Uusiseelantilaiset ralliautoilijat
Vuonna 1987 syntyneet
Elävät henkilöt
Lego Minifigures

Lego Minifigures on Lego Groupin vuonna 2010 lanseeraama Lego-tuotesarja, joka sisältää erilaisia yksittäispakattuja Lego-minihahmoja. Kukin minihahmo kuuluu tiettyyn sarjaan ja kukin sarja on myynnissä vain rajoitetun ajan, yleensä noin puoli vuotta. Tuotesarja pohjautuu vahvasti keräämiseen, sillä jokainen minihahmo on uniikki ja vain tietyssä sarjassa mukana oleva. Yhdessä sarjassa on noin 16 hahmoa. Sarjat voidaan erottaa selkeästi myyntipakkauksien (yksittäispakkauksien ja pakkauksia sisältävän laatikon) värityksen mukaan. Vuosien varrella on ilmestynyt myös erikoissarjoja: Disney-sarja, kaksi Simpsonit-sarjaa, Lego Movie-sarja ja DFB-sarja.

Aiheesta muualla
 Lego.com Minifigures 

Minifigures
Lego Space Police

Space police III on vuoden 2009 elokuussa Suomessa julkaistu LEGO-teema, joka kertoo avaruuspoliisijärjestön kamppailuista rikollisia vastaan. Teeman virallinen nimi on pelkkä Space Police, mutta koska se on kolmas Space Police-nimeä kantava teema (ensimmäinen oli Space Police (1989-1990) ja toinen Space Police II (1992-1995)) harrastajat nimeävät sitä kolmanneksi.

Space Police III toi mukanaan hyvin monia uusia minifiguuri-elementtejä, jotka mahdollistivat erilaisten avaruusolento-figuurien rakentamisen.

Aiheesta muualla
 Lego tuotesivut

Space Police

en:Lego Space#Space Police III (2009–2010)
Lego Ben 10 Alien Force

Ben 10: Alien Force LEGO-teema julkaistiin ja lopetettiin vuonna 2010. Teema pohjautui Cartoon Networkin saman nimiseen piirrettyyn. Tarinassa seurattiin 15-vuotiaan Beniä, joka koulutti teini-ikäisiä sankareita taistelemaan vaarallisia vihollisia vastaan, ja löytämään Benin isoisän.

Aiheesta muualla
 LEGO tuotesivut

Ben 10 Alien Force
Lego Spiderman

Spiderman on vuonna 2002 julkaistu lisenssiteema, joka perustuu Spider-Man eli Hämähäkkimies -elokuviin. Ensimmäiset setit julkaistiin Studios-teeman alateemassa mutta vuoden 2003 ja 2004 setit julkaistiin omassa teemassaan. Seteissä Hämähäkkimies seikkailee kotikaupungissaan New Yorkissa pelastaen kansalaisia ja taistellen vastustajiaan vasten.

Aiheesta muualla
 LEGO tuotesivut

Spiderman
Lego Cars

Cars LEGO-teema käsittelee Disney Pixarin Autot ja Autot 2 -elokuvia. Samalla teemalla on toteutettu myös muutama Duplo-paketti.

Tuotteet 
Tavalliset Legot:

Sarja 1
 8200: Salama McQueen
 8201: Martti
 8206: Tokion varikko
 8486: Make kuljetusrekka
 8487: Flooran V8-Cafe
 8639: Big Benin pako
 8679: Tokion kansainvälinen kilparata
Sarja 2
 9478: Francesco Bernoulli
 9479: Ivan-Martti
 9480: Finn McMissile
 9481: Jeff Corvette
 9483: Vakooja Martin pako
 9484: Punan vesipelastus
 9485: Upea kilpa-autosarja
 9486: Pako öljynporauslautalta
Lego Duplo Cars
 5813: Salama McQueen
 5816: Make tien päällä
 5817: Agentti Martti
 5819: Tokion kilpa-ajot
 5829: Varikko
 6132: Puna
 6133: Kilpailupäivä
 6134: Siddeley pelastaa päivän

Aiheesta muualla
 LEGO cars kotisivut

Cars